બ્લૅક ટૅટૂ એકદમ સિમ્પલ રીતે કરવામાં આવે છે. આમાં તમારે શરીરના જે ભાગ પર ટૅટૂ કરવું હોય ત્યાં માત્ર બ્લૅક કલરને જેમ દીવાલ પર પેઇન્ટ બ્રશ ફેરવીએ એમ ફેરવવામાં આવે છે જેથી તમારો એ આખો ભાગ કાïળો થઈ જાય. આ ટૅટૂ કરતાં ૪-૫ કલાક લાગે છે. મજબૂરીમાં કરવામાં આવતું ટૅટૂ હવે ધીરે-ધીરે ટ્રેન્ડમાં પણ આવી રહ્યું છે. ઘણા લોકો ખાસ કરીને બૉય્ઝ આ ટૅટૂ માત્ર શોખ માટે કરાવડાવે છે. ટૅટૂપ્રેમીઓની બ્લૅક ટૅટૂ કરવા માટેની મનપસંદ જગ્યા છે બાવડું અને પગની પિંડી. આ ટૅટૂ પણ પર્મનન્ટ હોય છે. ટૅટૂની જાળવણી માટે એક ક્રીમ આપવામાં આવે છે જે દિવસમાં એક વાર લગાવવાની હોય છે. આ એકદમ બ્લૅક હોય છે. અમુક લોકો બ્લૅક બૅન્ડ પણ કરાવે છે જેમાં રિસ્ટ, ઍન્કલ, બાવડું અને આર્મ વધારે ફેમસ છે. તો અમુક લોકો ઍબ્સ્ટ્રૅક્ટ ડિઝાઇન્સ પણ કરાવે છે. આની કિંમત ૪૦૦૦ રૂપિયાથી શરૂ થાય છે.